Vzhľadom na mimoriadnu situáciu v ohrození verejného zdravia II. stupňa z dôvodu pandémie ochorenia COVID-19 Vám Regionálny úrad verejného zdravotníctva so sídlom v Nitre elektronicky zasiela nariadenie opatrení na predchádzanie ochoreniam.

RÚVZ so sídlom v Nitre **o d p o r ú č a** Základnej škole, Tulipánova 1, 949 01 Nitra, so sídlom Tulipánova 1, 949 01 Nitra, IČO: 37865609 **p r e r u š i ť  prezenčné v y u č o v a n i e** v zariadení pre deti a mládež – v triede 3.C uvedenej školy **od 24.11.2021 do 03.12.2021 (vrátane)** na základe hlásenia osoby pozitívnej na ochorenie COVID-19. Prerušenie prezenčného vyučovania v danej triede ako opatrenie na predchádzanie ochoreniam je nevyhnutné plniť ihneď, dňom doručenia tohto oznámenia.

             RÚVZ so sídlom v Nitre zistil dňa 24.11.2021 osobu pozitívnu na ochorenie COVID-19, ktorou je žiak triedy 3.C uvedenej školy. Ochorenie COVID-19 bolo u tejto osoby potvrdené dňa 23.11.2021 screeningovým antigénovým testom a dňa 24.11.2021 laboratórne RT PCR testom. U osoby pozitívnej na ochorenie COVID-19 sa vyskytli prvé klinické príznaky typické pre ochorenie COVID-19 dňa 23.11.2021. Osoba pozitívna na ochorenie COVID-19 bola poslednýkrát v kontakte s ďalšími osobami v zariadení pre deti a mládež so žiakmi v triede 3.C, v školskom klube detí s dvomi žiakmi 3.A, s piatimi žiakmi 2.B dňa 23.11.2021.

 Prevádzkovateľ zariadenia pre deti a mládež je ďalej povinný zabezpečiť **poučenie všetkých osôb,** vrátanezákonných zástupcov žiakov a zamestnancov školy, ževšetky osoby, ktoré boli v úzkom kontakte s osobou pozitívnou na ochorenie COVID-19 **v dňoch 22.-23.11.2021, t.j. žiaci z triedy 3.C, dvaja žiaci** **3.A, piati žiaci 2.B** **a zamestnanci školy SÚ povinnÍ dodržiavať karanténne opatrenia.**

Nariadené karanténne opatrenia u osôb z uvedeného zariadenia pre deti a mládež **sa končia:**

1. v prípade, ak sa u osoby v karanténe nevyskytuje ani jeden z klinických príznakov ochorenia a výsledok RT-PCR testu vykonaného najskôr v 5. deň od posledného kontaktu s osobou pozitívnou na ochorenie je negatívny, t.j. **test najskôr dňa 28.11.2021**, karanténa sa končí uplynutím doby 7 dní od posledného kontaktu s osobou pozitívnou na ochorenie, t. j. **posledným dňom** **karantény je deň 30.11.2021 (vrátane).**
2. ak u osoby v karanténe nebol vykonaný test a počas doby 10 dní od posledného kontaktu s osobou pozitívnou na ochorenie sa u osoby v karanténe nevyskytuje ani jeden z klinických príznakov ochorenia, karanténa sa končí uplynutím doby 10 dní od posledného kontaktu s osobou pozitívnou na ochorenie, t.j. **posledným dňom** **karantény je deň 03.12.2021 (vrátane).**
3. v prípade, ak sa u osoby v karanténe vyskytne akýkoľvek z klinických príznakov ochorenia počas doby 10 dní od posledného kontaktu s osobou pozitívnou na ochorenie, momentom, kedy posúdi osobu v karanténe jej všeobecný lekár, ako spôsobilú ukončiť karanténu.

Zákonní zástupcovia detí a zamestnanci uvedeného zariadenia pre deti a mládež, ktorí boli v úzkom kontakte s osobou pozitívnou na ochorenie COVID-19 v uvedenej škole sú povinní **sledovať zdravotný stav** a v prípade náhleho nástupu ktoréhokoľvek z príznakov typických pre ochorenie COVID-19 bez meškania telefonicky kontaktovať ošetrujúceho lekára a **bezodkladne sa podrobiť testu** na ochorenie COVID-19.

 V záujme potreby prerušenia epidemického procesu šírenia nákazy v uvedenom zariadení pre deti a mládež je nevyhnutné podrobiť sa karanténnym opatreniam.

  Epidemiologické vyšetrovanie vykonal: PhDr. Alena Gregušová, PhD., MPH, hlavný radca oddelenia hygieny detí a mládeže, číslo služobného preukazu: 216

S pozdravom

PhDr. Alena Gregušová, PhD., MPH

hlavný radca oddelenia hygieny detí a mládeže, zástupkyňa regionálnej hygieničky

Regionálny úrad verejného zdravotníctva so sídlom v Nitre, Štefánikova trieda 58, 949 63 Nitra

037/6560433, nr.veducahdm@uvzsr.sk